
Kopsavilkums 
Kopsavilkums sniedz informāciju par Izglītības un zinātnes ministrijas deleģētajiem valsts pārvaldes uzdevumiem 2023. gadā: 
· lai īstenotu Diasporas likuma 6. panta otrās daļas 3.punktā un 11. panta pirmās daļas 2. punktā Izglītības un zinātnes ministrijai doto uzdevumu nodrošināt pastāvīgu un sistemātisku atbalstu diasporas bērnu neformālās interešu izglītības un latviešu valodas nometņu organizēšanai Latvijā un ārvalstīs, 
· lai sasniegtu Ministru kabineta 2021. gada 19. janvāra rīkojuma Nr. 33 “Par Plāna darbam ar diasporu 2021.–2023. gadam” pirmā virziena 1.1.3. pasākumā plānoto rezultātu “sniegts atbalsts diasporas izglītojošo pasākumu un remigrācijas pasākumu organizēšanai, t.sk. nometnēm un jauniešu apmaiņas programmām Latvijā un ārvalstīs”,
· saskaņā ar likumu “Par valsts budžetu 2023.gadam un budžeta ietvaru 2023., 2024. un 2025.gadam”,
· atbilstoši Ministru kabineta 2014. gada 17. jūnija noteikumu Nr. 317 “Kārtība, kādā tiešās pārvaldes iestādes slēdz un publisko līdzdarbības līgumus, kā arī piešķir valsts budžeta finansējumu privātpersonām valsts pārvaldes uzdevumu veikšanai un uzrauga piešķirtā finansējuma izlietojumu” 46. punktā noteiktajam. 
1. Īstenotais uzdevums un tā veicējs
Biedrība “Īrijas Latviešu nacionālā padome” (ĪLNP) laika posmā 10.–15.04.2023. un 30.10.–04.11.2023. īstenojusi līgumā noteikto uzdevumu – izstrādājusi mācību plānu (36 mācību stundas), balstoties uz Valsts izglītības satura centra izstrādātajām diasporas izglītības satura vadlīnijām, iekļaujot kultūras un vēstures nodarbības, kā arī ir organizējusi un īstenojusi nometni Ziemeļīrijā latviešu diasporas jauniešiem latviešu valodas apguvei.
	Valsts budžeta finansējums

	Plānotais
	Faktiski izlietotais
(īstenošanas laiks)

	Avots: 04.00.00 “Valsts valodas politika un pārvade”
	EUR 14 227.39
	EUR 14 227.37 (10.–15.04.2023.)

	
	EUR 14 227.39
	EUR 14 227.39
(30.10.–04.11.2023.)



Apraksts un vērtējums 
Latviešu valodas apguves nometne īstenota Ņūkāslā, Ziemeļīrijā, no 2023. gada 10. aprīļa līdz 15. aprīlim 21 latviešu diasporas jaunietim (13 – 17 gadi) nodrošināta latviešu valodas prasmes pilnveide (36 mācību stundas). Rudens periodā Ņūkāslā, Ziemeļīrijā, īstenota nometne no 2023. gada 30. oktobra līdz 4.novembrim 22 latviešu jauniešiem (13 – 17 gadi), notikusi valsts valodas prasmes pārbaude (VVPP kārtoja 22 personas).
Pavasara nometnes mācību plāna tēmas: 1. Cilvēka identitāte (“Prieks iepazīties”, “No visas pasaules”, “Es, mana ģimene un draugi”, “Kādi esam”; 2. Dzīves vide (“Pilsētā un laukos”, “Mana māja un ģimene”, “Kājām, ar trolejbusu, ar lidmašīnu”, “Mana dzīvesvieta”, “Pie dabas”); 3. Mūsdienu dzīves ritms (“Es ceļoju”, “Pie dabas”). Rudens nometnē apgūtās tēmas: “Pie dabas”, “Mans plānotājs”, “Iepirkšanās un pakalpojumi”, “Svētku laiks”, “Izglītība un darbs”, “Es esmu Latvijā”. Latviešu valodas apguves nodarbībās iekļauti mācību materiāli no vietnēm: uzdevumi.lv, Soma.lv, maciunmacies.valoda.lv, mācību komplekta “Laipa A2”. Organizētas brīvā laika nodarbības (latviešu filmu seansi, spēles, sporta nodarbības – rīta kross, futbols, badmintons, tautas bumba un basketbols).
Finansējums izlietots atbilstoši nometnes aktivitāšu īstenošanas izmaksu tāmei, kas ietver izdevumus telpu īrei, ēdināšanai, pedagogu atlīdzībai, iekļaujot darba devēju sociālo nodokli, brīvā laika nodarbību vadīšanai, mācību materiālu iegādei un transportam, kā arī ierakstīto vēstuļu nosūtīšanai par valsts valodas prasmes pārbaudes rezultātiem. 

2. Īstenotais uzdevums un tā veicējs
Biedrība “Eiropas Latviešu apvienība” ir nodrošinājusi diasporas bērnu un jauniešu nometnes “Eiropas Vasaras skola 2023” (EVS 2023) organizēšanu Valdemārpils vidusskolā un latviskās izglītības mācību norisi četrās grupās, EVS 2023 dalībnieku piedalīšanos interešu izglītības aktivitātēs un noslēguma pasākuma izstādē un koncertā.

	Valsts budžeta finansējums

	Plānotais
	Faktiski izlietotais

	Avots: 04.00.00 “Valsts valodas politika un pārvade”
	EUR 14 064.53 
	EUR 14 064.48
1.posms 

	
	EUR 10 600.00

	EUR 10 600.00
2.posms



[bookmark: _Hlk155907860]Apraksts un vērtējums 
EVS ir viens no veidiem, kas stiprina diasporas bērnu un jauniešu latvisko identitāti un saikni ar Latviju, tostarp, kopj un māca latviešu valodu un latvisko kultūru, kā arī audzina pilsonisko līdzdalību un iesaisti diasporas organizāciju darbā. Divu nedēļu garumā bērniem un jauniešiem bija iespēja piedāvāt daudzpusīgu un izglītojošu programmu nometnes laikā. 
EVS 2023 darbības ietvaros no 2023. gada 30. jūlija līdz 13. augustam nodrošinātas mācības četrās grupās atbilstoši EVS 2023 dalībnieku vecumam: 11–12 gadi, 12–13 gadi, 13–14 gadi, 15–16 gadi – kopskaitā 56 dalībnieki no visas Eiropas, Turcijas, ASV un Meksikas. 
Nometnes galvenie mērķi:
· apgūt latviskās zināšanas, papildināt savu latviešu valodas vārdu krājumu dažādās jomās, iepazīt Latvijas vēstures lappuses un satikt ievērojamas Latvijas personības;
· veidot un nostiprināt savstarpējās draudzības saites; 
· stiprināt jauniešos nacionālo un valstisko piederību Latvijai;
· EVS 2023 dalībnieku piedalīšanās interešu izglītības aktivitātēs un noslēguma pasākuma izstādē un koncertā.
Sekmīgi īstenojot un noslēdzot Eiropas Vasaras skolu, tika sasniegti šādi rezultāti:
•	jaunieši saglabāja latviešu valodas zināšanas;
•	nostiprināja savstarpējās draudzības saites;
•	veidoja savu latvisko identitāti;
•	56 bērnu komandai izveidojās vēlme un degsme saglabāt latviešu valodu, Latvijas kultūru un tās tradīcijas;
•	kulturālā dažādība (14 dažādas valstis) radīja izpratni vienam par otru un vienoja kopīgās saknes Latvijā.
Finansējums izlietots atbilstoši nometnes aktivitāšu īstenošanas izmaksu tāmei, kas ietver izdevumus telpu īrei, ēdināšanai, skolotāju, audzinātāju, nometnes vadītāju atlīdzībai, iekļaujot darba devēju sociālo nodokli, brīvā laika nodarbību vadīšanai, mācību materiālu iegādei un transportam.

